钦定古今图书集成/明伦汇编/闺媛典/第285卷 > 皇清十八 > 仲升妻曾氏
## 钦定古今图书集成/明伦汇编/闺媛典/第285卷 > 皇清十八 > 仲升妻曾氏

按《仁和县志》：“曾氏，诸生仲升妻。夫死，氏年二十九，日夜饮泣，目为之翳。顺治乙酉，奉耄姑避兵乡村，值姑卧病，贼且至，邻妇呼氏同行。氏曰：‘吾义不可舍姑独往，惟守死以待耳’。” 蓬垢侍汤药榻前，贼至不为动。贼曰：“‘孝妇也’。相视叹息去。姑死，丧葬成礼，寿八十一而终。一女适诸生费之煌，年十九而寡。母女一室，相依” 三十六年。母亡，女亦以痛母相继死。